CELEX: 62014TA0661
Language: hr
Date: 2016-07-14 00:00:00
Title: Predmet T-661/14: Presuda Općeg suda od 14. srpnja 2016. – Latvija protiv Komisije („EFSJP, EFJP i EPFRR — Troškovi isključeni iz financiranja — Paušalni financijski ispravak — Sukladnost — Minimalni zahtjevi za dobre poljoprivredne i okolišne uvjete — Norme — Članak 5., stavak 1., i Prilog IV. Uredbi (EZ) br. 1782/2003 — Članak 6., stavak 1., i Prilog III. Uredbi (EZ) br. 73/2009”)

22.8.2016   
            
            
               HR
            
            
               Službeni list Europske unije
            
            
               C 305/29
            
         Presuda Općeg suda od 14. srpnja 2016. – Latvija protiv Komisije
   (Predmet T-661/14) (1)
   
   ((„EFSJP, EFJP i EPFRR - Troškovi isključeni iz financiranja - Paušalni financijski ispravak - Sukladnost - Minimalni zahtjevi za dobre poljoprivredne i okolišne uvjete - Norme - Članak 5., stavak 1., i Prilog IV. Uredbi (EZ) br. 1782/2003 - Članak 6., stavak 1., i Prilog III. Uredbi (EZ) br. 73/2009”))
   (2016/C 305/40)
   Jezik postupka: latvijski
   
      Stranke
   
   
      Tužitelj: Republika Latvija (zastupnici: I. Kalniņš i D. Pelše, agenti)
   
      Tuženik: Europska komisija (zastupnici: A. Sauka i D. Triantafyllou, agenti)
   
      Predmet
   
   Zahtjev utemeljen na članku 263. UFEU-a kojim se traži poništenje Provedbene odluke Komisije C(2014)4479 od 9. lipnja 2014. o isključenju iz financiranja Europske unije određenih izdataka nastalih za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL L 205, str. 62.) u dijelu u kojem se ona odnosi na Republiku Latviju i iz financiranja Unije isključuju izdaci u visini od 739 393,95 eura zbog njihove neusklađenosti s pravilima Unije.
   
      Izreka
   
   
               1.
            
            
               Poništava se Provedbena odluka Komisije C(2014)4479 od 9. lipnja 2014. o isključenju iz financiranja Europske unije određenih izdataka nastalih za države članice na temelju Komponente za jamstva Europskog fonda za smjernice i jamstva u poljoprivredi (EFSJP), u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) u dijelu u kojem se tom odlukom iz financiranja Unije isključuju izdaci Republike Latvije u visini od 739 393,95 eura zbog njihove neusklađenosti s pravilima Unije.
            
         
               2.
            
            
               Europskoj se komisiji nalaže snošenje troškova.
            
         
      (1)  SL C 395, 10. 11. 2014.